റോഡില് വെള്ളക്കെട്ട്: പ്രതിഷേധ പരിപാടി സംഘടിപ്പിച്ചു കായംകുളം: കാക്കനാട് കാങ്കാലില് റോഡില് താച്ചയില് ഭാഗത്തുള്ള വെള്ളക്കെട്ട് ഒഴിവാക്കി ഗതാഗതയോഗ്യമാക്കണമെന്ന് ആവശ്യപ്പെട്ട് ബി.ജെ.പി കായംകുളം തെക്കന് മേഖലാ കമ്മിറ്റിയുടെ ആഭിമുഖ്യത്തില് കുളവും തോടുമായി മാറിയ റോഡില് വലവീശിയും ചൂണ്ടയിട്ടും താറാവിനെ ഇറക്കിയും പ്രതിഷേധിച്ചു. ബി.ജെ.പി. സംസ്ഥാനകൗണ്സില് അംഗം മഠത്തില് ബിജു ഉദ്ഘാടനം ചെയ്തു. തെക്കന് മേഖലാ പ്രസിഡന്റ് ദേവരാജന് അദ്ധ്യക്ഷത വഹിച്ചു. ജന. സെക്രട്ടറി ആര്. രാധേഷ് , എസ്. സദാശിവന്, സുരേഷ് ആക്കനാടന്, യുവമോര്ച്ച ജില്ലാ വൈസ് പ്രസിഡന്റ് ഹരിഗോവിന്ദ്, മണ്ഡലം ജന. സെക്രട്ടറി കണ്ണന് ചെട്ടികുളങ്ങര, 16ാം വാര്ഡ് കൗണ്സിലര് ലേഖാമുരളീധരന്, രാജിനി തുടങ്ങിയവര് സംസാരിച്ചു.